cyanic-selkie/wikianc huggingface dataset:
Տիգրան Քեոսայան
Կենսագրություն
1992 թվականին նկարահանել է առաջին լիամետրաժ խաղարկային ֆիլմը՝ «Կատկան և Շիզը»։ 1993 թվականին դարձել է «Gold Vision» ստուդիայի հիմնադիրներից մեկը և գեղարվեստական ղեկավարը։
2000 թվականին բեմադրել է առաջին ներկայացումը թատրոնում՝ Սլուցկու «Նորը»։ 2002 թվականին խաղացել է «Գլխավոր դերեր» սերիալում։
Խաղացել է բազմաթիվ գեղարվեստական ֆիլմերում, արժանացել մրցանակների ու պատվոգրերի։ Եղել է ռուսական բազմաթիվ մեծամասշտաբ հեռուստանախագծերի ժյուրիի անդամ։
2007 թվականից վարել է ռուսական «Ren TV» հեռուստաընկերության «Երեկոն Տիգրան Քեոսայանի հետ», 2011 թվականից՝ «Բավական է լռել», 2009 թվականից՝ «Ռոսիա» հեռուստաընկերության «Ես և դու» հաղորդումները։ 2009 թվականից «Պերեց» (նախկինում՝ «ԴՏՎ») հեռուստաընկերության գործադիր պրոդյուսերն է, որտեղ նաև վարում է «Թեժ երեկո Տիգրան Քեոսայանի հետ» հաղորդաշարը։
2020 թվականի հուլիսին միացել է Մարգարիտա Սիմոնյանի՝ ՀՀ իշխանություններին ուղղված նամակին։
2022 թվականի փետրվարի 28-ին, կապված Ուկրաինա Ռուսաստանի ներխուժման հետ, կնոջ և բազմաթիվ այլ անձանց հետ հայտնվել է Եվրամիության պատժամիջոցների տակ՝ ռուսաստանյան լրավամիջոցներում հակաուկրաինական քարոզչությամբ զբաղվելու համար ։ Քեոսայանին արգելվեց մուտք գործել ԵՄ տարածք և սառեցվեցին նրա բոլոր ակտիվները ։
2022 թվականի հոկտեմբերի 10-ին իր կնոջ՝ Մարգարիտա Սիմոնյանի հետ միաժամանակ Հայաստանի իշխանությունների կողմից հռչակվել է անցանկալի անձ (persona non grata) և արգելվել է նրանց մուտքը Հայաստանի Հանրապետություն ։
Արտաքին հղումներ
Կատեգորիա:Հայ կինոռեժիսորներ Կատեգորիա:Հայ դերասաններ Կատեգորիա:Հայ հաղորդավարներ Կատեգորիա:20-րդ դարի դերասաններ Կատեգորիա:ՎԳԻԿ-ի շրջանավարտներ Կատեգորիա:Ռուս հրապարակախոսներ Կատեգորիա:Ռուս դերասաններ Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ Կատեգորիա:Ռուս հաղորդավարներ Կատեգորիա:Հայ սցենարիստներ Կատեգորիա:Հայ թատերական ռեժիսորներ
Անտոն Էբերտ
Անտոն Էբերտ (Anton Ebert, ), ավստրիացի նկարիչ։ Հայտնի է ինչպես իր բնանկարներով, այնպես էլ դիմապատկերներով և ժանրային գեղանկարչության մեջ կատարած աշխատանքներով։
Կենսագրություն
Գեղանկարչություն է սովորել Պրահայի գեղարվեստի ակադեմիայում, մասնավոր դասեր է անցել Ֆերդինանդ Վալդմյուլլերի մոտ։
Մեկնել է մի շարք ճանաչողական ուղևորությունների։ Աշխատել է որպես պատկերանկարիչ Վիեննայում։ Նրա պատվիրատուներից էր կայսր Ֆրանց Յոզեֆ I-ը, ում մանրանկարչական դիմանկարը նկարիչը ստեղծել է փղոսկրի վրա։ Նրա դիմանկարների հաճախակի հանդիպող օբյեկտները երեխաները և գեղեցիկ կանայք էին։ Բացի դրանից, Էբերտը Վիեննայի մոտակայքում նաև զբաղվում էր բնանկարային գեղանկարչությամբ։
1862 թվականից եղել է Վիեննայի նկարիչների ասոցիացիայի անդամ։
Արքայադուստրը և կապիկը
Արքայադուստրը և կապիկը (Princese ar pērtiķi), լատիշ նկարիչ Յանիս Ռոզենթալի (Janis Rozentāls; 1866-1916) առավել հայտնի նկարներից։ Նկարն ունի մի քանի մոտ տարբերակներ։
Նկարի ստեղծման պատմություն և ճակատագիր
«Արքայադուստրը և կապիկը» նկարն ի հայտ է եկել «հռոմեական» դիմակահանդեսից հետո, որը կազմակերպել էր գերմանական Kunstecke ընկերությունը։ Նկարիչն այնտեղ հանդիպել է երիտասարդ մի աղջկա՝ ապագա մոդել, մարմնամարզուհի Գոթո ֆոն Զեկին (Goto Betge): Kunstecke ընկերության անդամներից էին Ռոզենթալը և նրա ընկեր Բերխնարդ Բորխերտը։ 1913 թվականի ձմռանը նրանք գնացել էին դիմակահանդես և այնտեղ հանդիպել Գոթոյին։ Վերջինս նկարում պատկերված է հռոմեացու պես հագնված (այդ հագուստի դեր էր կատարում երիտասարդ կնոջ մարմնին փաթաթված արևելյան շալը, իսկ պարանոցը զարդարված էր մի քանի շարան ուլունքներով) և շիկակարմիր կեղծամով, այնպես, ինչպես նա հայտնվել էր դիմակահանդեսում։ Նա պարել է, արժանացել ծափահարությունների։
Իր գրառումներում Գոթոն նշել է, որ Ռոզենթալի արվեստանոց է այցելել նրա հրավերից մի քանի օր անց։ Ինքը եղել է նկարչի բնակարանում, որը գտնվում էր Ալբերտա փողոցի 12-րդ տանը, այնուհետև՝ արվեստանոցում։ Ռոզենթալը երիտասարդ մոդելի հետ միշտ չափազանց քաղաքավարի էր վերաբերվել և շփոթեցրել է իր նրբանկատությամբ, երբ համբուրել է աղջկա ձեռքը արմունկից վերև։
Ինչպես հիշում է նկարչի որդին՝ Միքելիսը, որն այդ ժամանակ 5 տարեկան էր, կապիկը բերել էր մի գնչու, որն ամեն սեանսի համար 1 ռուբլի էր ստանում։
«Արքայադուստրը և կապիկը» նկարն առաջին անգամ հրապարակայնորեն ցուցադրվել է 1913 թվականի մարտին Ռիգայի քաղաքային թանգարանում տեղի ունեցած Բալթյան նկարիչների միության 3-րդ ցուցահանդեսում։ Նույն թվականի ամռանը այն ցուցադրվել է Մյունխենի Միջազգային 9-րդ ցուցահանդեսում, և նրա վերարտադրման իրավունքը ձեռք է բերել Leipzig Velhagen & Klasings Publishing House: Նկարը ցուցադրվել է նաև 1913 թվականին Բրյուսելում և Լյուքսեմբուրգում կայացած «Simbolisma laiks Latvijā» ցուցադրության ժամանակ, որտեղ եվրոպացի հանդիսատեսին ծանոթացնում էին լատիշ նկարիչների աշխատանքներին ։
Ռոզենթալի արվեստանոցում, որը ներկայումս տուն-թանգարան է, կարելի է տեսնել բնորդուհու կրած ականջօղերը ։
Նկարի պատվին 2016 թվականին թողարկվել է հուշադրամ՝ նվիրված նկարչի 150-ամյակին։ Հուշադրամի մի կողմում հենց «Արքայադուստրն ու կապիկը» գունավոր կտավն է, մյուս կողմում՝ շրջանակի մեջ քաշված նկարը, նկարչի ստորագրությունը, նկարի հավաստագիրը և կնիքը։ Գինը, որով Լատվիայի բանկի կողմից հուշադրամը վաճառքի համար թողարկվել է սահմանափակ քանակով (7000 տպաքանակ), 5 եվրո է ։
Նկարի սյուժե
Արվեստագետ Կարլիս Ձիլլեյան (K. Dziļleja, 1891-1963) կտավի իմաստը մեկնաբանել է որպես նկարչի և արվեստի միջև եղած փոխադարձ կապ. արվեստը նկարչին ստիպում է ինքնարտահայտվել։ Մեկ այլ արվեստագետ Էդուարդ Շմիտը (Edvarda Šmite) համարում է, որ սյուժեն այլ է. կանացիությունը տղամարդուն ստիպում է «պարել» իր դուդուկի տակ։ Նա ասում է. «Մենք կարող ենք միայն կռահել, և իհարկե այդ գուշակությունները գույնից, գեղեցիկ կնոջ ինքնախոհությունից եկող ուրախության հետ կազմում է այդ նկարի գաղտնիքը»:
Նկարի տարբերակներ
Լատվիացի նկարիչը նկարել է կտավի մի քանի կրկնօրինակներ՝ փոխելով չափերը և այլ ձևերով ներկայացնելով որոշ մասեր։ Այդ թեմայով լավագույն աշխատանքներից մեկը պատկանում է Լատվիայի արվեստի ազգային թանգարանին (Latvijas Nacionālais mākslas muzejs, ինվենտար համարն է՝ VMM GL-5668 ): Նկարի չափերն են՝ 145,5 × 69,5 սմ, տեխնիկան՝ յուղաներկ կտավի վրա։ Նկարը պատկանել է Երկրորդ համաշխարհային պատերազմից առաջ Լատվիայի ամենահարուստ կանանցից մեկին՝ Էմիլյա Բենյամինին («Մամուլի թագուհի» մականունով) և նրա ընտանիքին։ Խորհրդային ժամանակներում՝ Բենյամինին Սիբիր արտաքսելուց հետո, նրա տունը, որտեղ նկարը շարունակում էր մնալ, հանձնվել է ԼԽՍՀ Գրողների միությանը, իսկ 1954 թվականին այդ կազմակերպությունը նկարը հանձնել է թանգարանի հավաքածուին ։
Կոմպոզիցիայի առաջին էսքիզը փայտածուխով և մատիտով արված նկար է (71×33 սմ), որը գտնվել է մասնավոր հավաքածուում։ Տվյալ թեմայով նկարչի աշխատանքի հաջորդ փուլը ներկայացված է Գունտիս Բելևիչի հավաքածուի նկարում։ Այն նկարված է թղթի վրա և կրկնօրինակված է ստվարաթղթի վրա։ Կատարյալ կառուցվածքով թղթի փնտրտուքները ձգձգվեցին սկզբնական 58×27 սմ չափերից մինչև վերջնական 59,5×28,7 սմ չափերի, պակասող հատվածը սոսնձված է ստվարաթղթին։ Հակառակ կողմն ունի գրություն, որը հաստատում է, թե «արտասահման արտահանելը թույլատրվում է»։ Հետևաբար պատճառ կա հավատալու, որ դա Մյունխենում ցուցադրված տարբերակն է։ Մյունխենի ցուցահանդեսի քարտագրացուցակը հաստատում է, որ աշխատանքը կատարված է յուղաներկով, և նշվում են այդ չափերը։ Այդ աշխատանքը տարբերվում է «Kunst in den Ostseeprovinzen almanac» (1913) առաջին հրապարակումից։ Տարբերություններ կարելի է գտնել ֆոնի փոքր տարրերի մեջ։ Այն տարբերակում, որը նկարչի մահից հետո ժառանգել է նրա ընտանիքը, Ռոզենթաը մրգերով գավաթ է ավելացրել։
2016 թվականին Ռիգա քաղաքում Լատվիայի արվեստի ազգային թանգարանում կայացած Յանիս Ռոզենթալի հոբելյանական ցուցադրության ժամանակ ներկայացվել է նկարի 3 տարբերակ ։
Գրականություն
Կատեգորիա:1913 նկարներ Կատեգորիա:Յանիս Ռոզենթալի նկարներ
Վիկտորյա Օհանջանյան
Վիկտորյա (Վիկտորիա) Օհանջանյան, իրանահայ ճարտարապետ։ Իրանի առաջին կին ճարտարապետը ։ Ինժեներ Ավետիս Օհանջանյանի դուստրը։
Կենսագրություն
Վիկտորյա Օհանջանյանը ծնվել է Թավրիզում։ Տարրական և միջնակարգ կրթությունը ստացել է ծննդավայրում։ Ավարտել է Թեհրանի համալսարանի գեղարվեստի ֆակուլտետը։ 1964-1977 թվականներին աշխատել է Իրանի քաղաքաշինության նախարարությունում։ Զբաղեցրել է տարբեր պաշտոններ, գործուղվել, տարբեր վայրեր։ Ֆրանսիայում ուսումնասիրել է արդյունաբերական շենքերի կառուցման ժամանակակից մեթոդները ։
Հետագայում ճարտարապետական գործունեությունը շարունակել է Թեհրանի իր անձնական գրասենյակում և ԱՄՆ Կալիֆոռնիա նահանգում ։
Ծանոթագրություններ
Կատեգորիա:Իրանահայ ճարտարապետներ Կատեգորիա:Թեհրանի համալսարանի շրջանավարտներ
Սարգիս Շահինյան
Սարգիս Վարդանի Շահինյան (սեպտեմբերի 10 ,1995,Երևան, Հայաստան ), հայ ֆուտբոլիստ, «Գանձասար» ակումբի կիսապաշտպան։
Մեհմեթ Փեքեր
Կենսագրություն
Ծնվել է լեզգիական ընտանիքում ։ 1907 թվականին ավարտել է ռազմածովային ակադեմիան՝ ստանալով լեյտենանտի կոչում։ Մասնակցել է Եմենի իտալա-թուրքական և Տրիպոլիթանիայի և Բալկանյան երկրորդ պատերազմներին։ Առաջին համաշխարհային պատերազմի ժամանակ կռվում էր Ռումելիայում և Կովկասյան ճակատում։ 1919 թվականին ավարտել է ռազմական ակադեմիան։ 1919 թվականի երկրորդ կեսին նա ծառայել է որպես պատերազմի պատմության ուսուցչի օգնական ռազմական ակադեմիայում։ Թուրքիայի անկախության համար պատերազմի մասնակիցը 20-րդ կորպուսի կազմում, մայորի կոչումով ավարտել է պատերազմը։
1920 թվականի ապրիլին ընտրվել է Թուրքիայի Ազգային մեծ ժողովի գլխավոր քարտուղար։ 1923 թվականի հուլիսի 12-ին նա վերընտրվել է խորհրդարանում՝ որպես պատգամավոր Քյութահյաից։ Խորհրդարանի գլխավոր քարտուղարի պաշտոնում նրա նշանակման միջև ընկած ժամանակահատվածում նա նաև զբաղեցրել է գլխավոր շտաբի երկրորդ բաժանմունքի պետի պաշտոնը։ Որոշակի ժամանակահատված եղել է «Հակիմիեթ և Միլլի» թերթի գլխավոր խմբագիրը։
1931-1935 թվականներին եղել է Ժողովրդահանրապետական կուսակցության գլխավոր քարտուղար՝ դառնալով երրորդ մարդը պետության մեջ Աթաթուրքից և Ինենյուից հետո։ 1936 թվականին նրան ուղարկեցին Իտալիա՝ ֆաշիզմը ուսումնասիրելու համար։ Զեկույցը, որը նա գրել է վերադառնալուց հետո և որը հաստատվել և ստորագրվել է Իսմեթ Ինյոնյուի կողմից, նախատեսում էր ստեղծել ֆաշիստական խորհուրդ Թուրքիայի Ազգային մեծ ժողովին կից, սակայն այդ նախաձեռնությունը մերժվեց նախագահ Աթաթուրքի կողմից, ինչը հանգեցրեց երկու քաղաքական գործիչների կոնֆլիկտին և նրան հեռացնելուն կուսակցության ղեկավարությունից ։ :
1942-1943 թվականներին՝ Թուրքիայի ներքին գործերի նախարար։
1946 թվականի օգոստոսի 7-ին բազմակուսակցական շրջանում դարձել է առաջին վարչապետը, այդ պաշտոնում եղել է մինչև 1947 թվականի սեպտեմբերի 7-ը։
Թուրքիայի ազգային մեծ ժողովի 2-8 գումարումների պատգամավոր։
Սարգիս Շահինյան
Խաղերի վիճակագրությունը
2012 օգոստոսի 10 ի տվյալները
Մեհմեթ Փեքեր
Կենսագրություն
Նախաձեռնել է Հեղափոխության պատմություն առարկայի ներածությունը դպրոցական ուսումնական ծրագրի շրջանակներում։ 1933 թվականից Աթաթուրքի հանձնարարությամբ դասախոսություններ է կարդացել Անկարայի և Ստամբուլի համալսարաններում, ինչպես նաև ռազմական ակադեմիաներում և այդ մասին գիրք է գրել։ Աջակցել է այն գաղափարը, որ կանայք պետք է ազատվեն չադրայից և արաբական տառերը պետք է փոխարինվեն թուրքական այբուբենով։
Սարգիս Շահինյան
Արտաքին հղումներ
Կատեգորիա:Հայ ֆուտբոլիստներ
Մեհմեթ Փեքեր
Կենսագրություն
Թաղվել է Ստամբուլի Էդիրնեքապայի նահատակների գերեզմանատանը։
Ծանոթագրություններ
Կատեգորիա:Առաջին համաշխարհային պատերազմի օսմանյան մասնակիցներ Կատեգորիա:Թուրքիայի Ժողովրդահանրապետական կուսակցության քաղաքական գործիչներ Կատեգորիա:Թուրքիայի պաշտպանության նախարարներ Կատեգորիա:Թուրքիայի վարչապետներ Կատեգորիա:Թուրք ռազմական գործիչներ Կատեգորիա:Թուրք պետական գործիչներ Կատեգորիա:Միություն և առաջադիմություն կուսակցության քաղաքական գործիչներ
Գելբոն
Գելբոն, լեռնագագաթ պատմական Փոքր Հայքում, Արաբկիր քաղաքի մոտ, նրանից մոտ 23 կմ հյուսիս-արևելք, Անջրդի գյուղի շրջակայքում ։
Ծանոթագրություններ
Կատեգորիա:Հայկական լեռնաշխարհի լեռնագագաթներ Կատեգորիա:Լեռնագագաթներ այբբենական կարգով
Նիկի Բատտ
Նիկոլաս Բատտ (Nicholas Butt, ), ավելի հայտնի է որպես Նիկի Բատտ (Nicky Butt), անգլիացի ֆուտբոլիստ և մարզիչ։ Երկար ժամանակ աշխատել է Մանչեսթեր Յունայթեդում։
Նա խաղացել է կիսապաշտպանի դիրքում։ Հայտնի է իր ելույթներով, անգլիական Մանչեսթեր Յունայթեդում, Նյուքասլ Յունայթեդում, և չինական «Սաութ Չայն»-ում, և Անգլիայի ֆուտբոլի ազգային հավաքականում։
Կենսագրություն
2005 թվականին նա վարձավճարով տեղափոխվեց Բիրմինգհեմ Սիթի։ Այնտեղ թիմի մարզիչ Սթիվ Բրյուսի քաղաքականության պատճառով թիմը դուրս մնաց Պրեմիեր Լիգայից, և Բատտը վերադարձավ Նյուքասլ, չնայած ասվում էր նրա Սանդերլենդ տեղափոխության մասին։
2006/07 թվականների մրցաշրջանում նա անցկացրեց 31 խաղ, 27 անգամ դուրս գալով մեկնարկային կազմում։ Երբ Նյուքասլը դուրս մնաց Պրեմիեր լիգայից և Մանչեսթեր Յունայթեդ տեղափոխվեց Մայքլ Օուենը, նա դարձավ թիմի ավագ ։
2009/2010 թվականների մրցաշրջանում նա հայտարարեց կարիերան ավարտելու և մարզչական կարիերան սկսելու մասին ։ Սակայն 2010 թվականի սեպտեմբերի 23-ին նա վերադարձավ խաղացողի կարիերային և պայմանագիր ստորագրեց չինական «Սաութ Չայն»-ի հետ ։
Անգլիայի հավաքականի կազմում նա անցկացրեց 39 խաղ։ Թիմի հետ մասնակցեց 2002 թվականի Աշխարհի առաջնությանը, որի ընթացքում անցկացրեց 4 խաղ։ Վերջին խաղը անկացրեց նոյեմբերին Իսպանիայի ֆուտբոլի ազգային հավաքականի դեմ։
2012 թվականին դարձավ Մանչեսթեր Յունայթեդի երիտասարդական թիմի մարզիչ ։
Ձեռքբերումներ
Մանչեսթեր Յունայթեդ
Նյուքասլ Յունայթեդ
Ռյոմեր (Մայնի Ֆրանկֆուրտ)
Ռյոմեր (Römer, baraci` հռոմեացի), հնագույն քաղաքապետարանը Մայնի Ֆրանկֆուրտում։ Արդեն ավելի քան 600 տարի աստիճանաձև ճակտոնով շենքը հանդիսանում է քաղաքի խորհրդանիշը։ Շինության անվանումն առաջացել է նախկին երեք առանձին շինություններից երկրորդի անունից, որն անվանել են «Տուն հռոմեացու մոտ» (Haus zu Römer):
Կենտրոնական շինության անվանման ծագումը բացահայտված չէ` չնայած այն բանին, որ պատմական հետազոտությունների ընթացքում բազմազան, հաճախ իրար հակասող վարկածներ են առաջ քաշվել։ Ամեն դեպքում, «Ռյոմեր» անվանումով արդեն շատ հարյուրամյակներ մատնանշում են քաղաքապետարանի շենքերի համալիրը Մայնի Ֆրանկֆուրտում։
14-րդ դարում քաղաքային կառավարմանն անհրաժեշտ էր շինություն։ Այդ նպատակով 1405 թվականի մարտի 11-ին քաղաքային իշխանությունները 800 գուլդենով գնում են քաղաքի կենտրոնում գտնվող երկու բնակելի շենքեր, որոնք կոչվում էին «Տուն հռոմեացու մոտ» և «Տուն ոսկե կարապի մոտ»` բնակիչներին ցմահ տարեկան 65 գուլդեն վճարելով վարձակալության համար։ Վերանորոգման արդյունքում շենքում հայտնվում են Կայսերական մեծ դահլիճը և կայսրի ընտրությունների համար նախատեսված հատուկ սենյակը` զարդարված զինանշանը պատկերող ֆրեսկոներով և ազնվականների դիմանկարներով։ Ժամանակի հետ քաղաքային իշխանությունները երկու շինություններին ավելացնում են մոտակա այլ շենքեր ևս։
Կառլոս IV կայսրի կնիքով Ֆրանկֆուրտը օրենքով հռչակվում է Հռոմեական Սրբազան կայսրության կայսրերի ընտրության վայր։ Ռյոմերը մի քանի հարյուրամյակ` սկսած միջնադարից մինչև Հռոմեական Սրբազան կայսրության փլուզումը 1806 թվականին, եղել է գերմանական արքաների ու կայսրերի թագադրման վայր` իր արժանի տեղը գրավելով Գերմանիայի պատմության մեջ։ Ֆրանկֆուրտյան քաղաքապետարանում հաճախ հավաքվել է և կայսրության բարձրագույն օրենսդիր մարմինը` Ռայխստագը։ Շենքն օգտագործվել է նաև ֆրանկֆուրտյան տոնավաճառի կարիքների համար։ Երկրորդ համաշխարհային պատերազմի ընթացքում Ռյոմերը վնասվել է` վերանորոգման ենթարկվելով հետպատերազմյան շրջանում։ Չնայած քաղաքապետարանի ներկայիս շենքի հարդարանքին` Ռյոմերը գոթական առավել նշանավոր շինություններից է։
Արտաքին հղումներ
Կատեգորիա:Մայնի Ֆրանկֆուրտ Կատեգորիա:Գոթական ճարտարապետություն
Ace (խմբագրիչ)
Ace (Ajax.org Cloud9 Editor-ի հապավումը), JavaScript լեզվով գրված ինքնուրույն կոդի խմբագրիչ։ Ace-ի նպատակը ցանցի վրա հիմնված կոդի խմբագրիչ ստեղծելն է, որը կունենա արդեն գոյություն ունեցող խմբագրիչների, ինչպես օրինակ՝ TextMate-ի, Vim-ի կամ Eclipse-ի, ֆունկցիաները։ Այն հեշտությամբ կարելի է ներառել այլ կայքերի կամ JavaScript-ով գրված ծրագրերի մեջ։ Ace-ը ստեղծվել է որպես Cloud9 IDE-ի հիմնական խմբագրիչ և Mozilla Skywriter նախագծի հաջորդող ։
Պատմություն
Նախկինում հայտնի էր Bespin կամ Skywriter անվանուներով։ Bespin-ը և Ace-ը դարձել են երկու անկախ նախագծեր։ Bespin-ը Mozilla Labs-ի մաս է կազմում և հիմնված է  թեգի վրա, մինչդեռ Ace-ը Cloud9 IDE-ի հիմնական խմբագրիչն է և մատուցման համար օգտագործում է Document Object Model։ 2010 թվականին JSConf.eu-ում (Բեռլին) Ace-ի թողարկումից հետո Skywriter-ի թիմը որոշեց ACe-ն ձուլել Skywriter-ի փլագինների պարզեցված համակարգի հետ։ Այս բոլոր փոփոխությունները արդեն արվել են Ace-ում, որն այժմ փոխարինում է Skywriter-ին։ Ajax.org-ը և Mozilla-ն զարգացնում և հետևում են Ace-ին։
Արտաքին հղումներ
Կատեգորիա:Տեքստային խմբագրիչներ
Ակվամեն (ֆիլմ)
«Ակվամեն» (Aquaman), ամերիկյան սուպերհերոսական ֆիլմ, որը հիմնված է DC Comics-ի համանուն կերպարի վրա։ Այն տեղայնացված է Warner Bros. Pictures-ի կողմից և DC-ի ընդարձակ տիեզերքի վեցերորդ ադապտացիան է։ Ֆիլմի ռեժիսորն է Ջեյմս Վանը, իսկ սցենարիստն է Ուիլ Բիլը։ Ֆիլմում նկարահանվում են Ջեյսոն Մամոան, Էմբեր Հերդը, Յահա Աբդուլ-Մատին II-ը, Պատրիկ Ուիլսոնը, Դոլֆ Լունդգրենը, Թեմուերա Մորիսոնը, Նիկոլ Քիդմանը և Ուիլեմ Դեֆոն։ Այն համարվում է Ակվամեն կերպարի մասնակցությամբ երրորդ լայվ-էքշն ֆիլմը «Բեթմենն ընդդեմ Սուպերմենի։ Արդարության արշալույսին» և «Արդարության լիգա» ֆիլմերից հետո։ «Ակվամեն» ֆիլմում Արթուրը, ով ստորջրյա Անտլանտիս թագավորության թագաժառանգն է, պետք է դուրս գա իր խորթ եղբայր Օրմի դեմ, ով ցանկանում է միավորել ստորջրյա յոթ թագավորությունները և պատերազմ սկսել արտաքին աշխարհի դեմ։
Ակվամենի մասին ֆիլմի արտադրությունը սկսել էր դեռ 2004 թվականից, սակայն ծրագրերը միշտ ձախողվել էին։ 2014 թվականի օգոստոսին Ուիլ Բիլը և Քուրթ Ջոնստադը նշանակվեցին սցենարիստներ, ովքեր պետք է գրեին երկու տարբեր սցենարներ, իսկ ֆիլմի դուրս գալու մասին պաշտոնապես հայտարարվել է 2014 հոկտեմբերին։ 2015 թվական ապրիլին Ջեյմս Վանը նշանակվեց ֆիլմի ռեժիսոր և 2016 թվականի հուլիսին հայտնի դարձավ, որ ֆիլմի սցենարը լինելու է Բիլի գրած սցենարը։ Ֆիլմի հիմնական դերասանական կազմը հաստատվեց 2016-ից 2017 թվականի սկիզբ ընկած ժամանակհատվածում։ Նկարահանման շրջանը սկսել է Ավստրալիայում 2017 թվականի մայիսի 2-ին։ Ֆիլմը հիմնականում նկարահանվել է Գոլդ Քոստում և արտադրությունը հիմնական տեղի է ունեցել Կանադայում, Իտալիայում և Մարոկկոյում։ Նկարահանումները ավարտվել են 2017 թվականի հոկտեմբերի 21-ին։
«Ակվամեն» ֆիլմի համաշխարհային պրեմիերան տեղի է ունեցել 2018 թվականի նոյեմբերի 26-ին, և Warner Bros. Pictures-ի կողմից թողարկվել է ԱՄՆ-ում 2018 թվականի դեկտեմբերի 21-ից Real D 3D, IMAX և IMAX 3D ձևափաերով։ Ֆիլմը ամբողջ աշխարհում հավաքել է ավելի քան 1 միլիարդ դոլար գումար։ Այն համարվում է DC-ի ընդարձակ տիեզերքի ամենաշատ շահույթ ունեցող ֆիլմը, ինչպես նաև 2018 թվականի հինգերորդ և բոլոր ժամանակների 37-րդ ամենաշատ շահույթ ունեցող ֆիլմը։ Ֆիլմը քննադատների կողմից ստացել է դրական արձագանքներ իր բնույթի, կինեմատոգրաֆիայի համար, սակայն բացասական արձագանքներ սցենարի, երկխոսությունների և ֆիլմի երկար լինելու համար։
Սյուժե
1985 թվականին Մեն նահանգում փարոսի պահակ Թոմաս Քարին փոթորկի ժամանակ փրկում է Ատլանային՝ ստորջրյա Ատլանտիս թագավորության արքայադստերը։ Նրանք սիրահարվում են և ունենում են Արթուր անունով որդի, որը ծնվում է ծովային կենդանիների հետ շփվելու ունակություններով։ Ատլանան ստիպված է լինում լքել իր ընտանիքին և վերադառնալ Ատլանտիս, իսկ իր հավատարիմ խորհրդատու Նուիդիս Վուլկոյին խնդրում է մարզել Արթուրին։ Վուլկոյի առաջնորդությամբ Արթուրը դառնում է հմուտ մարզիկ, սակայն մերժվում է ատլանտացիների կողմից՝ համարվելով խառնածին։
Ներկա օրերում՝ Ստեփենվուլֆի հարձակումից մեկ տարի անց, Արթուրը կանգնեցնում է մի խումբ ծովահենների, որոնք փորձում էին առևանգել ռուսական ատոմային սուզանավը։ Կռվի ժամանակ նրանց առաջնորդ Ջեսի Քեյնը մահանում է, իսկ նրա որդին՝ Դեյվիդը, երդվում է վրեժ լուծել Արթուրից։ Հետո Դեյվիդը հարձակում է կատարում Ատլանտիսի վրա, Օրմի իմացությամբ։ Օրմը Արթուրի խորթ եղբայրն է և Ատլանտիսի թագավորը, ով այս հարձակումը ընդունում է որպես պատճառ արտաքին աշխարհի դեմ պատերազմ սկսելու համար։ Զեբելի թագավոր Ներեուսը դաշնակցում է Օրմի հետ, սակայն նրա դուստր Մերան, ով նաև Օրմի նշանածն էր, հրաժարվում է համագործակցել և գնում է Արթուրին գտնելու, որպեսզի նրանից օգնություն խնդրի։ Փրկելով Թոմասին Օրմի ստեղծած ուժեղ ալիքից, Մերան շահում է Արթուրի վստահությունը։ Արթուրն ու Մերան գնում են Վուլկոյի հետ հանդիպման, և Վուլկոն Արթուրին ասում է, որ նա պետք է գտնի Ատլանի եռաժանին (կախարդական արտեֆակտ, որը պատկանել է Ատլանտիսի առաջին արքային), որպեսզի կարողանա լինի Ատլանտիսի թագավորը։ Նրանց խանգարում են Օրմի մարդիկ, Վուլկոն և Մերան կարողանում են փախչել առանց աչքի ընկնելու, սակայն Արթուրը ձերբակալվում է։
Օրմը այցելում է Արթուրին, մինչ վերջինս բանտարկված էր, և հայտնում է, որ Ատլանան մահապատժի է ենթարկվել խառնածին որդի ունենալու պատճառով, և մեղադրում է Արթուրին և արտաքին աշխարհին դրա համար։ Նա Արթուրին առաջարկում է հավերժ լքել Ատլանտիսը, փոխարեն Արթուրը նրան մարտահրավեր է նետում։ Մենամարտի ժամանակ Օրմը գրեթե սպանում է Արթուրին, սակայն Մերան փրկում է նրան։ Միասին, Արթուրն ու Մերան գնում են Սահարա անապատ, որտեղ պատրաստվել էր Ատլանի եռաժանին, և գտնում են մի հոլոգրամ, որ նրանց ուղղորդում է Սիցիլիա։ Այնտեղ էլ իմանում են եռաժանիի գտնվելու վայրը։ Մինչդեռ Օրմը Դեյվիդին տալիս է Ատլանտական զենքեր և հրամայում է սպանել Արթուրին, դավաճանության համար ձերբակալում է Վուլկոյին, և բռնով ստիպում է մյուս ստորջրյա թագավորություններին համագործակցել իր հետ և դուրս գալ արտաքին աշխարհի դեմ։
Փոփոխելով Օրմի տեխնոլոգիան, Դեյվիդը ամբողջովին զինված (նա իրեն արդեն անավնում էր Սև Մանտա), Սիցիլիայում հարձակվում է Մերայի և Արթուրի վրա, վիրավորելով Արթուրին, որից հետո նա ընկում է ժայռի վերևից և, հավանաբար, մահանում է։ Եռաժանին գտնելու ճանապարհին Մերան մշակում է Արթուրի վերքերը և խրախուսում է նրան։ Տեղ հասնելով, նրանց վրա հարձակվում են ծովային հրեշներ՝ թրենչները, որոնցից փախչելով նրանք հասնում են չբացահայտված ծով, որը գտնվում է Երկրի կենտրոնում։ Այնտեղ նրանք անսպասելիորեն տեսնում են Ատլանային, ում զոհոբերել էին՝ տալով թրենչերին, սակայն նա նույնպես կարողացել էր փախչել չբացահայտված ծով։
Արթուրը դիմակայում է Քարաթենին, և ցույց տալով, որ արժանի է թագավոր լինելուն, վերցնում է եռաժանին, որը տալիս է նրան յոթ ծովերը կառավարելու կարողություն։ Երբ Օրմն իրեն օվկիանոսի վարպետ է հռչակում, Արթուրը, Մերան, Քարաթենի, թրենչների և այլ ծովային կենդանիների հետ միասին դուրս են գալիս նրա դեմ։ Օրմի հետևորդներրը սկսում են Արթուրին համարել իրենց թագավորը, երբ իմանում են, որ նրա ձեռքում է եռաժանին։ Արթուրը հաղթում է Օրմին մարտում, սակայն որոշում է նրան չսպանել։ Ատլանան վերադառնում է Թոմասի մոտ, մինչ Արթուրը մնում է Ատլանտիսում։
Տիտրերից հետո կադրում երում է, որ Դեյվիդին փրկում է Սթիվեն Շինը, մի գիտնական, ով ամեն գնով ցանկանում է գտնել Ատլանտիսը։ Դեյվիդը համաձայնվում է Շինին տանել այնտեղ, եթե նա օգնի Արթուրից վրեժ լուծել։
Դերակատարներ
Ստորջրյա Ատլանտիս պետության թագավորը, ով ունի օվկիանոսում մակընթացություններ կեղծելու, այլ ջրային կենդանիների հետ շփվելու և գերձայնային արագությամբ լողալու կարողություններ։
Ստորջրյա Ատլանտիս պետության թագուհին և Արթուրի սիրային հետաքրքրությունը։ Մերան ունի հիդրոկինետիկ և թելեպատիկ կարողություններ, որոնք թույլ են տալիս նրան վերհսկել ջրային միջավայրը և շփվել այլ ատլանտացիների հետ։
Ատլանտիսի գլխավոր գիտական խորհրդականը, ով Արթուրի մենտորն է։
Ակվամենի խորթ եղբայրը, ով Ատլանտիսի թագավորն է։ Նա ցանկանում է պատերազմ սկսել մարդկանց դեմ, քանի որ նրանք աղտոտում են օվկիանոսները ։
Ստորջրյա Զեբել պետության թագավորը և Մերայի հայրը ։
Գրեմ ՄաքԹևիշը մարմնավորում է Ատլանին, ով Ատլանտիսի առաջին թագավորն է, Թամուերա Մորիսոնը մարմնավորում է Թոմաս Քարիին՝ Արթուրի հորը , Լուդի Լինը մարմնավորում է Մուրքին, ով գեներալ է Ատլանտիսի բանակում ։
Ջուլի Էնդրյուսը հնչյունավորում է Քարաթենին, մի ծովային արարծի, ով համագործակցում է Ակվամենի հետ ։
Զարգացում
2004 թվականին FilmJerk.com-ը հայտարարեց, որ Sunrise Entertainment-ից Ալան և Փիթեր Ռիչիները Warner Bros.-ի հետ միասին ցանկանում են նկարահանել Ակվամենի մասին ֆիլմ, որի սցենարիստը կլինի Բեն Գրանթը ։ Սակայն դա չիրականացավ։ 2009 թվականի հուլիսին հայտարարվեց, որ Լեոնարդո ԴիԿապրիոյի Appian Way ընկերությունը զբաղվում է ֆիլմի զարգացմամբ։ Warner-ի նախագահ և գործադիր տնօրեն Բարի Մայերսը ասում է, որ ֆիլմը զարգացման ընթացքի մեջ է ։ Warner Bros.-ի աղբյուրներից հայտնել են The Wrap-ին, որ նրանք քննարկում են Պողպատե մարդու, Սուպերմենի/ Բեթմենի, Հրաշք կնոջ և Ակվամենի ֆիլմերի նկարահանման հնարավորության մասին  ։ Ջեոֆ Ջոնսը հայտնել է Variety-ին, որ Ակվամենը կազմակերպության համար առաջնահերթային կերպար է ։ 2014 թվականի օգոստոսի 12-ին հայտարարվեց, որ Warner Bros. վարձել է սցենարիստներ Ուիլ Բիլին և Քուրթ Ջոնսթադին, որպեսզի գրեն երկու առանձին սցենարներ Ակվամենի երկու ֆիլմերի համար։ Ֆիլմը զարգանում էր երկակի ճանապարհով, ինչը նշանակում է, որ գրվելու է երկու սցենար, մեկը՝ Բիլի կողմից, մյուսը՝ Ջոնսթադի, բայց միայն ամենալավը կօգտագործվեր առաջինը ։ 2010 թվականի ապրիլի 10-ին The Hollywod Reporter-ը հայտարարվեց, որ Ջեյմս Վանը ֆիլմի ռեժիսորի առաջատար թեկնածուն է ։ 2015 թվականի հունիսին Վանը հաստատվեց որպես ռեժիսոր և անտեսեց Ջոնսթադի սցենարը ։ 2015 թվականի նոյեմբերի 12-ին Դեյվիդ Լեսլի Ջոնսոնը վարձվեց՝ ֆիլմի սցենարը գրելու համար, սակայն անհասկանալի էր, արդյոք նա գրում էր առանձին սցենար, թե՞ աշխատում էր Վանի հետ ։ Պարզվեց, որ նախորդ բոլոր սցենարները հանվել են, և՛ Ջեյմս Վանը, և՛ Ջեոֆ Ջոնսը ցանկանում են առաջ շարժվել նոր սցենարով, որը գրվեց Ուիլ Բիլի կողմից ։ Նախնական արտադրությունը սկսվել է 2016 թվականի նոյեմբերի վերջերին Ավստրալիայում  ։
Քասթինգ
2014 թվականի հոկտեմբերի 20-ին, Ջեյսոն Մամոան ComicBook.com-ին տված հարցազրույցի ժամանակ բացահայտեց, որ «Արդարության լիգա» ֆիլմը կլինի առաջինը, և նա ասաց, որ չգիտի թե ինչի են նրանք պատրաստվում, նաև չգիտեր, թե Ակվամենի ֆիլմը կլինի «Արդարության լիգա»-ից առաջ, թե հետո ։ Warner Bros.-ը հայտարարել էր, որ «Ակվամեն» ֆիլմը կլինի DC-ի ընդարձակ տիեզերքի յոթերորդ ադապտացիան, որում կնկարահանվի Ջեյսոն Մամոան ։ 2014 թվականի դեկտեմբերին հայտարարվեց, որ Մամոան ստորագրել է չորս ֆիլմում նկարահանվելու պայմանագիր, և նա ցանկանում էր որ Ակվամենի սոլո ֆիլմի ռեժիսորը լիներ Զաք Սնայդերը ։ 2016 թվականի հունվարի 13-ին հայտարարվեց, որ բանակցություններ են գնում Էմբեր Հերդի հետ՝ ֆիլմի գլխավոր իգական կերպարի՝ Մերայի դերը տանելու համար ։ Երկու ամիս անց հաստատվեց, որ Հերդը կատարելու է Ակվամենի սիրային հետաքրքրության դերը ։ 2016 թվականի ապրիլին հայտարարվեց, որ Ուիլեմ Դեֆոն կատարելու է Նուիդիս Վուլկոյի դերը ։ 2016 թվականի դեկտեմբերի 12-ին հաստատվեց, որ Պատրիկ Ուիլսոնը մարմնավորելու է Օվկիանոսի վերպետին, 2017 թվականի հունվարի 31-ին հայտարարվեց, որ Յահա Աբդուլ-Մատին II-ը մարմնավորելու է Սև Մանտային ։
Նկարահանումներ
Նկարահանումները սկսվել են 2017 թվականի մայիսի 2-ին Ավստրալիայում ։ Ֆիլմի մեծ մասը նկարահանվել է Քվինսլենդ նահանգի, Գոլդ Քոստ քաղաքում գտնվող Village Roadshow ստուդիայում։ Նկարահանումները տեղի են ունեցել նաև Նյուֆաունդլենդում, Սիցիլիայում և Մարոկկոյում ։
Թեյմուրազ I (Կախեթի արքա)
Կրթություն ստացել է Պարսկաստանում, դաստիարակվել Շահ Աբասի արքունիքում։ Կատարելապես տիրապետել է պարսից գրական լեզվին։ Հետևելով պարսիկ որոշ բանաստեղծների գրելակերպին՝ չափազանց տարվել է ձևական կողմով և ստեղծել լիրիկական պոեմ (Մաջամա), որն ամբողջովին բաղկացած է արհեստական, խրթին համահնչյուն տողերից։ Նա քննադատվել է իր ժամանակակցի (Արչիլ Բագրատունի) կողմից իր պոեզիայի հեքիաթայնության և հնարովիության համար ։
Ակվամեն (ֆիլմ)
Հետարտադրություն
Ֆիլմի խմբագիր հանդիսացավ Ջեյմս Վանի հետ արդեն հինգ անգամ աշխատած՝ Քիրք Մորին։ Երկու անգամ Օսկար մրցանակի արժանացած Չարլզ Գիբսոնը («Կարիբյան ծովի ծովահենները։ Մեռյալի սնդուկը») և Քելվին ԲաքԷլվինը (Ֆորսաժ) ֆիլմի վիզուալ էֆեկտների մատակարարներն են ։
Վիզուալ էֆեկտներ
Ֆիլմում կան 2300 վիզուալ էֆեկտ պարունակող տեսարան, որոնք ստեղծել են «Industrial Light & Magic» (ILM), «Rodeo FX», «Scanline VFX», «DNEG», «Moving Picture Company» (MPC), «Method Studio»s և «Digital Domain» կազմակերպությունները ։ 2018 թվականի նոյեմբերի 3-ին Ջեյմս Վանը հայտարարեց, որ ֆիլմի հետարտադրությունը ավարտվել է ։
Թեյմուրազ I (Կախեթի արքա)
Ծանոթագրություններ
Կատեգորիա:Վրացի բանաստեղծներ Կատեգորիա:Սեֆյանների կողմից նշանակված Քարթլիի թագավորներ Կատեգորիա:Վրաց արքաներ
Ակվամեն (ֆիլմ)
Երաժշտություն
2018 թվականի մարտի 8-ին հայտարարվեց, որ ֆիլմի կոմպոզիտորը լինելու է Ռուպերտ Գրեգսոն-Ուիլյամսը, ով նախկինում եղել է DC-ի ընդարձակ տիեզերքի չորրորդ ֆիլմի՝ «Հրաշք կնոջ» կոմպոզիտորը ։ Ֆիլմի սաունդթրեքը թողարկվել է 2018 թվականի դեկտեմբերի 14-ին «WaterTower Music»-ի կողմից ։ Ալմբոմի մեջ է նաև ամերիկացի երգչուհի Սկայլար Գրեյի «Everything I Need» երգը, որի հեղինակներն են Գրեյը և Էլիոթ Թեյլորը ։ Ֆիլմի երկորդ թրեյլերում լսելի է Ֆիլ Լոբերի հեղինակած «Sidewinder» երգը ։
Թողարկում
«Ակվամեն» ֆիլմի պրեմիերան տեղի է ունեցել 2018 թվականի նոյեմբերի 26-ին Լոնդոնում ։ Ֆիլմը թողարկվել է ԱՄՆ-ում 2018 թվականի դեկտեմբերի 21-ին, 3D և IMAX ձևաչափերով, Warner Bros. Pictures-ի կողմից ։ Այն պետք է թողարկվեր 2018 թվականի հուլիսի 27-ին, հետո հետաձգվեց մինչև 2018 թվականի հոկտեմբերի 5, և ի վերջո թողարկվեց դեկտեմբերին ։ 2018 թվականի նոյեմբերի 19-ին Atom Tickets-ը հայտարարեց, որ ԱՄՆ-ում Ամազոնի անդամները կարող են ներկա գտնվել է դեկտեմբերի 15-ին տեղի ունեցող ֆիլմի ցուցադրումներին, որոնք լինելու էին ընտրված կինոթատրոններում ։
Ֆիլմը Չինաստանում թողարկվել է 2018 թվականի դեկտեմբերի 7-ին, Մեծ Բրիտանիայում՝ դեկտեմբերի 12-ին , Արգենտինայում, Բրազիլիայում և Ռուստաստանում՝ դեկտեմբերի 13-ին  և Հնդկաստանում դեկտեմբերի 14-ին ։ Ֆիլմը թողարկվել է Հայաստանում 2018 թվականի դեկտեմբերի 20-ին։
Արտաքին հղումներ
Կատեգորիա:2018 ֆիլմեր Կատեգորիա:Warner Bros. ֆիլմեր Կատեգորիա:DC-ի ընդարձակ տիեզերքի ֆիլմեր Կատեգորիա:Ամերիկյան մարտաֆիլմեր Կատեգորիա:IMAX ֆիլմեր Կատեգորիա:Ֆիլմեր վրեժի մասին Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան էքշն արկածային ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:2010-ականների ֆիլմեր սուպերհերոսների մասին Կատեգորիա:Ֆիլմեր սուպերհերոսների մասին Կատեգորիա:DC կոմիքսների էկրանավորումներ Կատեգորիա:DC-ի կինեմատոգրաֆիական տիեզերք Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:2010-ականների ֆենտեզի ֆիլմեր Կատեգորիա:Ամերիկյան կինոէպոպեաներ Կատեգորիա:Ֆիլմեր ծովահենների մասին Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Ֆանտաստիկ ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:2010-ականների արկածային ֆիլմեր
Արեգակնային համակարգի ամենաբարձր լեռնագագաթների ցանկ
Բերված է Արեգակնային համակարգի ամենաբարձր լեռնագագաթների ոչ ամբողջական ցանկը։
Անտոն Օնդրուշ
Անտոն Օնդրուշ (Anton Ondruš, 27 մարտի, 1950, Սոլչանի, Չեխոսլովակիա), սլովակ նախկին պրոֆեսիոնալ ֆուտբոլիստ, որը խաղացել է կենտրոնական պաշտպանի դիրքում։ 1970-ական թվականներին համարվել է լավագույն կենտրոնական պաշտպաններից մեկը Եվրոպայում ։ 1976 թվականի Եվրոպայի չեմպիոն, 1980 թվականի Եվրոպայի առաջնության բրոնզե մեդալակիր։
Ակումբային
Անտոն Օնդրուշը Բրատիսլավայի «Սլովան» ակումբի սան է։ Նա իր կարիերան սկսել է որպես հարձակվող, սակայն այդ դիրքում խաղալով՝ առանձնակի հաջողության չի հասել։ Կարծիք կար, որ դանդաղաշարժ ու անվճռական լինելու պատճառով Օնդրուշը չի կարող խաղալ թիմում, սակայն մարզիչ Յոզեֆ Վենգլոշը նրան տեղափոխում է կենտրոնական պաշտպանի դիրք, որտեղ նա սկսում է լավ խաղ ցուցադրել և շուտով դառնում է անփոխարինելի խաղացող ։ «Սլովանի» կազմում նա երկու անգամ դարձել է Չեխոսլովակիայի չեմպիոն, իսկ 1973/1974 մրցաշրջանում թիմը դառնում է Չեխոսլովակիայի չեմպիոն և հաղթում Չեխոսլովակիայի գավաթի առաջնությունում։ Երկար ժամանակ Անտոն Օնդրուշը եղել է «Սլովանի» ավագը։ 1977/1978 մրցաշրջանի մի մասը նա անցկացրել է «Դուկլա» (Բանսկա Բիստրիցա) ակումբում, ապա վերադարձել է «Սլովան»։ Չեխոսլովակիայի լիգայում մասնակցել է 226 խաղի և խփել 38 գոլ ։
Հավաքականում
Անտոն Օնդրուշի դեբյուտը Չեխոսլովակիայի հավաքականում կայացել է 1974 թվականի մարտի 27-ին ԳԴՀ-ի հավաքականի դեմ ընկերական խաղում, որն անցկացվել է Դրեզդենում։ Իսկ սեպտեմբերի 25-ին նույն մրցակցի դեմ խաղում Օնդրուշը խփել է իր առաջին գոլը հօգուտ հավաքականի։ Անտոն Օնդրուշը եղել է Չեխոսլովակիայի հավաքականի ավագը 1976 թվականի Եվրոպայի առաջնության ժամանակ, որում հաղթել է Չեխոսլովակիայի հավաքականը։ Առաջնության կիսաեզրափակչում, որտեղ Չեխոսլովակիայի հավաքականը խաղում էր Նիդերլանդների հավաքականի դեմ, Անտոն Օնդրուշը բացել է հաշիվը, ապա գոլ խփել սեփական թիմի դարպասը։ Այնուամենայնիվ, ավելացված ժամանակում Չեխոսլովակիայի հավաքականին հաջողվել է հաշիվը դարձնել 3:1 հօգուտ իրենց ։
Եզրափակիչ խաղը, որին մասնակցել են Չեխոսլովակիայի հավաքականները, ավարտվել է հետխաղյա տուգանայինների շարքով. Օնդրուշը, ինչպես և Չեխոսլովակիայի հավաքականի մյուս ֆուտբոլիստները, իրացրել է իր հարվածը ՝ դառնալով այն ինը ֆուտբոլիստներից մեկը, ովքեր մասնակցել են միջազգային խոշոր առաջնությունում հետխաղյա տուգանայինների առաջին շարքի իրացմանը։ Անտոն Օնդրուշը մասնակցել է 1980 թվականի Եվրոպայի առաջնության բոլոր խաղերին, իսկ հունիսի 21-ին տեղի է ունեցել առաջնության 3-րդ տեղի համար խաղը, որում Չեխոսլովակիայի հավաքականը հաղթել է Իտալիայի հավաքականին։ Այդ խաղը դարձել է վերջինը, որին մասնակցել է Անտոն Օնդրուշը Չեխոսլովակիայի հավաքականի կազմում։
Բարձրաշեն (Արարատի մարզ)
Բարձրաշեն, գյուղ Հայաստանի Արարատի մարզում։ Համայնքի վարչական տարածքի մեջ են մտնում Բարձրաշեն և Կաքավաբերդ գյուղերը։ Բարձրաշեն գյուղը գտնվում է մարզկենտրոնից 20 կմ հյուսիս-արևելք, Կաքավաբերդը՝ համայնքի կենտրոնից 52 կմ հեռավորության վրա։
Անտոն Օնդրուշ
Հավաքականում
Ընդհանուր առմամբ Չեխոսլովակիայի հավաքականի կազմում Անտոն Օնդրուշն անցկացրել է 58 հանդիպում, որոնցից 30-ին մասնակցել է թիմի ավագի կարգավիճակով և խփել է 9 գոլ ։
Արտաքին հղումներ
Կատեգորիա:Սլովակ ֆուտբոլիստներ Կատեգորիա:Ֆուտբոլի պաշտպաններ Կատեգորիա:Չեխոսլովակիայի հավաքականի ֆուտբոլիստներ
Բարձրաշեն (Արարատի մարզ)
Պատմություն
Գյուղը հիմնադրվել է 1830 թվականին։ Բնակչությունը գաղթել է 1828-1829 թթ. Արևմտյան Հայաստանից և Նախիջևանից, իսկ 1970-ական թթ. Աբովյանի շրջանի գյուղերից։
Նախկինում Բարձրաշեն գյուղն ունեցել է Բիթլիջա անվանումը և վերանվանվել է 1945 թվականին։
Բարձրաշեն գյուղն ընկած է Ազատ գետի աջ ափին՝ Արարատյան հարթավայրում։ Ծովի մակարդակից ունի 1100 մ բարձրություն։ Կաքավաբերդը գտնվում է Գեղամա լեռնաշղթայի լանջին՝ 1600 մ բարձրության վրա։ Գյուղի հարևանությամբ գտնվում է Խոսրովի արգելոցը։
Կլիման
Կլիման չոր, ցամաքային է։ Ձմեռը չափավոր ցուրտ է, ամառը՝ շոգ ու ցամաքային։ Հունվարյան միջին ջերմաստիճանը տատանվում է -4-ից -7 աստիճան, հուլիսյան միջինը՝ 23-ից 25 աստիճան։ Տարեկան մթնոլորտային տեղումները կազմում են 350-500 մմ։ Բնական լանդշաֆտները կիսաանապատներ և չոր տափաստաններն են։ Ագրոկլիմայական տեսակետից ընկած է ինտենսիվ ոռոգման գոտում։
Բնակչություն
Ըստ ՀՀ 2011 թ. մարդահամարի արդյունքների` Բարձրաշենի մշտական բնակչությունը կազմել է 1335, առկա բնակչությունը` 1235 մարդ, բնակչության փոփոխությունը ժամանակի ընթացքում` ստորև.
Տնտեսություն
Համայնքի տնտեսության մասնագիտացման ճյուղը գյուղատնտեսությունն է։ Համայնքի հողերի հիմնական մասն օգտագործվում են որպես վարելահողեր։ Ունի պտղատու և խաղողի այգիներ։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։ Մշակում են ջերմասեր բանջարաբոստանային կուլտուրաներ՝ լոլիկ, տաքդեղ, սմբուկ, ձմերուկ, սեխ, ինչպես նաև հացահատիկ։ Կաքավաբերդ գյուղի հողահանդակներն օգտագործվում են որպես վարելահողեր, խոտհարքեր և արոտավայրեր։ Զբաղվում են կաթնամսատու անասնապահությամբ, մեղվաբուծությամբ, թռչնաբուծությամբ։
Հղումներ
Կատեգորիա:Արարատի մարզի գյուղեր Կատեգորիա:1830 թվականին հիմնադրված բնակավայրեր
Ալլա Սահակյան
Ալլա Վալերիի Սահակյան , թատրոնի ու կինոյի դերասանուհի, երգչուհի, հագուստի մոդելավորող  ։
Կենսագրություն
Ալլա Սահակյանը ծնվել է 1982 թվականին Երևան քաղաքում։ 1999-2003 թվականներին սովորել է Երևանի թատրոնի և կինոյի պետական ինստիտուտում, 2004 թվականին՝ Երևանի Կոմիտասի անվան պետական կոնսերվատորիայում։ 2003 թվականից Ալլա Սահակյանը աշխատում է Սոս Սարգսյանի անվան պետական Համազգային թատրոնում և Երևանի Կոմիտասի անվան պետական կոնսերվատորիայի օպերային ստուդիայում՝ որպես խմբի վարիչ։ Ամուսնու՝ Գարի Քյոսայանի հետ համերգներով ելույթ է ունեցել ԱՄՆ-ում և Կանադայում ։ 2011 թվականին Ալլա Սահակյանը Հայաստանի մշակույթի նախարարության կողմից արժանացել է պատվոգրի՝ «Մշակույթի ասպարեզում ներդրած ավանդի համար»։
Ծանոթագրություններ
Կատեգորիա:Հայ դերասանուհիներ Կատեգորիա:Հայ երգչուհիներ Կատեգորիա:Թատրոնի հայ դերասաններ Կատեգորիա:Հայ կինոդերասաններ
Ալեքսանդր Սայադյան
Կենսագրություն
Վարել է երիտասարդական, արդյունաբերական, հասարակական-քաղաքական հաղորդումներ։ Եղել է «Լրաբեր» գլխավոր լրատվական ծրագրի առաջատար հաղորդավարը։ Փոխանակային ծրագրերի շրջանակներում ներկայացրել է Հայաստանը ուկրաինական, էստոնական, լատվիական, թուրքմենական, ղրղզական և Ռուսաստանի Կրասնոյարսկի, Ստավրոպոլի, Կեմերովոյի, Դոնի Ռոստովի մարզային հեռուստաընկերությունների եթերում։
Ներդրում է ունեցել «Մայր Հայրենիք» (հետագայում՝ «Հայրենիք») և «Այգ» (հետագայում՝ «Երևան») հեռուստաընկերությունների ստեղծման և կայացման գործում։ «Բարի Լույս» հեղինակային ծրագրով 2004-2013 թվականներին աշխատել է Հայաստանի հանրային ռադիոյում և «Արձագանք» ռադիոկայանում ։ Զբաղվում է նաև մանկավարժական գործունեությամբ։
Արտաքին հղումներ
Կատեգորիա:1949 ծնունդներ Կատեգորիա:Հոկտեմբերի 19 ծնունդներ Կատեգորիա:Մարալիկ քաղաքում ծնվածներ Կատեգորիա:Հայ հաղորդավարներ
Միխալ Կովաչ
Միխալ Կովաչ, (Michal Kováč, ), սլովակ քաղաքական և պետական գործիչ, Սլովակիայի առաջին նախագահ (1993 թվականի մարտի 2-ից մինչև 1998 թվականի մարտի 2-ը), Չեխոսլովակիայի Դաշնային ժողովի վերջին նախագահն է (հունիսի 25 - 1992 թվականի դեկտեմբերի 31-ը)։
Կենսագրություն
Միխալ Կովաչը ավարտել է Բրատիսլավայի տնտեսագիտական համալսարանը և աշխատել է Չեխոսլովակիայի ազգային բանկում, ինչպես նաև այլ բանկերում, 1960 թվականին աշխատել է Լոնդոնում և Կուբայում։ Թավշյա հեղափոխություն ժամանակ և դրանից հետո 1989 թվականի դեկտեմբերի 12-ից մինչև 1991 թվականի մայիսի 17-ը, եղել էր Սլովակիայի Հանրապետության ֆինանսների նախարարը։ 1991 թվականի սկզբին նա դարձավ Ժողովրդավարական Սլովակիայի համար շարժում կուսակցության հիմնադիրներից մեկը և փոխնախագահը։ Դեռևս 1990 թվականին, լինելով Չեխոսլովակիայի Դաշնային ժողովում ընտրված պատգամավոր, նա 1992 թվականի հունիսի 25-ին դարձել է ժողովի վերջին նախագահը և կարևոր դեր է խաղացել Չեխոսլովակիայի բաժնում։
1993 թվականի փետրվարին, Սլովակիայի Ազգային խորհուրդը Կովաչին ընտրել է որպես Ժողովրդավարական Սլովակիայի համար շարժում կուսակցության նախագահի թեկնածու։ Բավականին արագ Կովաչը կարողացել է կտրուկ քննադատել իր կուսակից վարչապետ Վլադիմիր Մեչյարայի քաղաքականությունը և 1994 թվականի սկզբին ակտիվ մասնակցություն է ունեցել Յոզեֆ Մոռավչիկի կառավարության ստեղծման մեջ, դա տևել է մինչև այդ նույն տարվա աշնանը երբ տեղի ունեցան ընտրությունները։ Արդյունքում 1995 թվականին Կովաչը Ժողովրդավարական Սլովակիայի համար շարժում կուսակցությունից պաշտոնապես հեռացվել է։
Ծանոթագրություններ
Կատեգորիա:Սլովակիայի նախագահներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Սլովակիայի քաղաքական գործիչներ Կատեգորիա:Սլովակ մանկավարժներ
Մատնեմատ
Մատնեմատ, այն մատն է, որի վրա որոշ մշակույթների սովորության համաձայն ամուսնական մատանին է դրվում` ամուսնական արարողության ժամանակ, և հետագայում ամուսնական մատանին կրում են՝ նշելու կրողի կարգավիճակը որպես ամուսնացած մարդ։ Այն միջնամատի և ճկույթի մեջտեղի մատն է և այդպես է կոչվում, քանի որ որոշ մշակույթներում ամուսնությունից հետո կրում են ամուսնական մատանին։ Որոշ մշակույթներում ամուսնական մատանին կրում են ձախ ձեռքի մատնեմատին և այլ մշակույթներում՝ աջ ձեռքին։ Սովորաբար, ամուսնական մատանին կրում էր միայն հարսը/կինը, բայց վերջերս տղամարդիկ ևս այն կրում են։ Որոշ մշակույթներում սովորություն է նաև կրել նշանադրության մատանի՝ մատնեմատին։
Ստուգաբանություն
Չորրորդ մատի ընտրության ծագումը որպես մատանի մատնանշված չէ։ Ըստ László A. Magyar-ի՝ մատնեմատի անվանումներն շատ լեզուներում արտացոլում են հնագույն համոզմունք, որ այն կախարդական մատ է։ Այն անվանվում է կախարդանք կամ մատանիներ կամ անանուն (օրինակ՝ չինարեն՝ 無名指, անանուն մատ) ։ Սանսկրիտերենով կամ այլ լեզուներով, ինչպիսին է օրինակ ֆիններենը կամ ռուսերենը՝ մատնեմատը համապատասխանաբար կոչվում է "Anamika", "nimetön" and "Безымянный" ("անանուն")։ Արաբերենով կամ եբրայերենով մատնեմատը համապատասխանաբար կոչվում է՝ bansur (նշանակում է «հաղթանակ») - և kmitsa (նշանակում է «մի բուռ վերցնել»)։ Անատոմիայում մատնեմատը կոչվում է digitus medicinalis, չորրորդ մատը՝ digitus annularis, digitus quartus, կամ digitus IV։ Այն կարող է նաև կոչվել երրորդ մատ ՝ բացառելով բութ մատը։ Լատիներենով anulus բառը նշանակում է «մատանի», digitus նշանակում է «մատ», և quartus նշանակում է «չորրորդ»։
Պատմություն
Հիմնական հոդված՝ Ամուսնական մատանի
Մինչ բժշկագիտությունը հայտնաբերել էր, թե ինչպես է շրջանառության համակարգը գործում, մարդիկ հավատում էին, որ երակն ուղիղ անցնում է ձախ ձեռքի չորրորդ մատով դեպի սիրտը ։ Ձեռք-սիրտ կապի պատճառով տվյալ երակի համար նրանք ընտրել են նկրագրող անուն vena amoris, լատիներեն՝ սիրո երակ ։ Այս անվան հիման վրա՝ նրանց ժամանակակիցները, ամուսնական ծագման ոլորտում առաջադրված փորձագետները գրել են, որ միայն մի տեղ էր, որ ամուսնական մատանին կրում են այդ մատին։ Մատանին ձախ ձեռքի մատնեմատին կրելով՝ ամուսնական զույգը խորհրդանշորեն հայտարարում է իրենց հավերժական սերը միմյանց հանդեպ։
Արևմտյան սովորույթներ
Արևմտյան մշակույթներում ամուսնական մատանին սովորաբար կրում են չորրորդ մատին, սովորաբար կոչվում է «մատնեմատ»։ Այն առաջացել է հռոմեական "anulus pronubis"-ից, երբ տղամարդը նշանադրության արարողության ժամանակ իր կնոջն էր տալիս մատանին։ Ամուսնական մատանու օրհնելը և այն հարսի մատիտ դնելը գալիս է 11-րդ դարից։ Միջնադարյան Եվրոպայում քրիստոնեական ամուսնական արարողության ժամանակ մատանին դրվում էր հաջորդականությամբ բութ մատի, ցուցամատի, միջնամատի և ձախ ձեռքի մատնեմատի վրա։ Այնուհետև, մատանին մնում էր մատնեմատին։ Եվրոպական քիչ երկրներում մատանին նախնական դրվում էր ձախ ձեռքին, այնուհետև արարողության ժամանակ տեղափոխվում էր աջին։ Օրինակ՝ հույն ուղղափառ հարսները նախքան արարողությունը մատանին կրում են ձախ ձեռքին, այնուհետև ամուսնությունից հետո այն տեղափոխում են աջին։ Անգլիայում 1549 աղոթագիրքը ասում է․ «Մատանին պետք է  կրել ձախ ձեռքին»։ 17-18-րդ դարերում մատանին կարող էին կրել ցանկացած մատին՝ նույնիսկ բութ մատին։ Ամուսնական մատանին նախկին Բրիտանական կայսրությունում, Արևմտյան Եվրոպայի, Կաթոլիկ Մեքսիկայի, Բոլիվիայի, Չիլիի և Արևելյան Եվրոպայի որոշ հատվածներում ընդհանրապես կրում էին ձախ ձեռքի մատնեմատին։ Այն ներառում է Ավստրալիան, Բոտսվանան, Կանադան, Եգիպտոսը, Իռլանդիան, Նոր Զելանդիան, Հարավային Աֆրիկան, Մեծ Բրիտանիան և ԱՄՆ, Ֆրանսիան, Իտալիան, Պորտուգալիան, Շվեդիան, Ֆինլանդիան, Կատալոնիան և Վալենսիան (ոչ Իսպանիայի որոշ մասը), Չեխիայի Հանրապետությունը, Սլովակիան, Շվեյցարիան, Խորվաթիան, Սլովենիան և Ռումինիան։ Ամուսնական մատանին աջ ձեռքի մատնեմատին են կրում որոշ ուղղափառ և քիչ թվով կաթոլիկ եվրոպական երկրենորւմ, որոշ բողոքական Արևմտյան Եվրոպայի, ինչպես նաև Կենտրոնական և Հարավային Ամերիկայի կաթոլիկ երկրներում ։ Արևելյան Եվրոպայում այն ներառում է՝ Բուլղարիան, Հունաստանը, Վրաստանը, Լատվիան, Լիտվան, Մակեդոնիան, Ռուսաստանը, Սերբիան և Ուկրաինան։ Կենտրոնական կամ Արևմտյան Եվրոպայում այն ներառում է՝ Ավստրիան, Բելգիան, Դանիան, Գերմանիան, Հունգարիան, Լեհաստանը, Նիդեռլանդը (եթե կաթոլիկ չեն), Նորվեգիան և (կաթոլիկ) Իսպանիան (բացառությամբ Կատալոնիայի և Վալենսիայի)։ Կենտրոնական կամ Հարավային Ամերիկայում այն ներառում ՝ Կոլումբիան, Կուբան, Պերուն, Վենեսուելան։ Մատանին մինչ ամուսնական օրը աջ ձեռքին են կրում այնուհետև այն տեղափոխում են ձախին Թուրքիայում, Լիբանանում և Սիրիայում, ինչպես նաև Ռումինիայում և Բրազիլիայում։
Ոչ արևմտյան սովորույթներ
Սինհալայի և Թամիլյան մշակույթներում փեսան ամուսնական մատանին կրում է իր աջ ձեռքին, իսկ հարսը կրում է այն իր ձախ ձեռքի մատնեմատին։ Դա կարելի է տեսնել Շրի Լանկայի նման երկրներում, որտեղ հասարակության մեջ սինհալայի և թամիլյան մշակույթի մեծ ազդեցություն կա Ամուսնական մատանին մուսուլմանական կրոնի հարսանիքի ավանդական մաս չի կազմում և ամուսնական մատանիները շատ իսլամական երկրներում ընդունված չեն։ Այնուամենայնիվ, եթե ամուսնական մատանին կրում են իսլամական երկրներում, ապա այն կարող են կրել կամ ձախ (այսպես է Իրանի մշակույթում), կամ աջ ձեռքի մատնեմատին (ինչպես Հորդանանում)։ Ի տարբերություն հարսանեկան մատանու՝ մատանու օգտագործումը, որը նշանակում է նշանադրություն, շատ տարածված է մուսուլմանական երկրներում, հատկապես Արևմտյան և Արևելյան Ասիայում։ Մուսուլմանական նշանադրության մատանիները սովորաբար տղամարդիկ կրում են աջ ձեռքին, իսկ կանայք՝ ձախ։ Ավանդական հրեական ամուսնական արարողության ժամանակ ամուսնական մատանին դրվում է հարսի աջ ձեռքի ցուցամատին, բայց այլ ավանդությունների համաձայն այն դնում են միջնամատին կամ բութ մատին՝ ամենից հաճախ վերջին ժամանակներում ։ Ներկայումս, մատանին աարողությունից հետո տեղափոխվում է ձախ ձեռքի մատնեմատին։ Որոշ հրեա փեսաներ ընդունել են ամուսնական մատանի կրելու սովորությունը։ Մատանիները ավանդույթ չեն հնդկական հարսանիքներում։ Այնուամենայնիվ, ժամանակակից հասարակության մեջ սովորույթ է դառնում կրել մատանի նշանադրության, այլ ոչ հենց ամուսնության համար։ Չնայած ձախ ձեռքը հարմար չէ կրոնական գործունեություն անելու համար, մատանին (ոչ հարսանեկան մատանին) դեռ կրում են ձախ ձեռքին։ Տղամարդիկ սովորաբար այն կրում են աջ, իսկ կանայք ձախ ձեռքին։
Արտաքին հղումներ
Կատեգորիա:Մատներ
Բացբերան
Բացբերան, լեռ Հայկական լեռնաշխարհում, Զմշկածագի շրջանում, պատկանում է Բյուրակն-Մնձուրյան լեռնահամակարգին։ Երկու ճյուղով ձգվում է բավական երկար տարածության վրա ։
Բոյուքչայ
Բոյուքչայ, գետակ Կարսի մարզի Կարսի օկրուգում ։
Ծանոթագրություններ
Կատեգորիա:Թուրքիայի գետեր Կատեգորիա:Կարսի մարզ
Նիժնեարմյանսկայա Խոբզա
Նիժնեարմյանսկայա Խոբզա ( ռուս.` Нижнеармянская Хобза կամ Нижняя Хобза), բուժարանային միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 42 կմ հարավ-արևելք, իսկ Սոչիի կենտրոնից 27 կմ հյուսիս-արևմուտք, Խոբզա գետի ափին, ծովի մակարդակից 28 մ բարձրության վրա։
Բնակչությունը
1920 թվականին գյուղն ուներ 254 բնակիչ (41 ընտանիք), գրեթե բոլորը հայեր։ Ներկայումս բնակիչներն զբաղվում են թեյի և ծխախոտի մշակությամբ, ինչպես նաև այգեգործությամբ։
Պատմությունը
Գյուղն իր անունն ստացել է Խոբզա գետից ։ Հայերը եկել են Սամսունի շրջակայքի գյուղերից` 1890 թվականին։
1961 թվականին գյուղն ընդգրկվել է Սոչի քաղաքի կազմի մեջ և ստացել ներքաղաքային միկրոշրջանի կարգավիճակ ։
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Սոչի Կատեգորիա:1866 հիմնադրումներ Ռուսաստանում Կատեգորիա:1866 թվականին հիմնադրված բնակավայրեր
Տիեզերական թռիչքների կառավարման Եվրոպական կենտրոն
Տիեզերական թռիչքների կառավարման Եվրոպական կենտրոն, (European Space Operations Centre, ESOC) Եվրոպական տիեզերական գործակալության (ЕSА) հետազոտական ​​ստորաբաժանում է, որը պատասխանատու է արբանյակների և տիեզերական զոնդերի կառավարման համար։ Տիեզերական թռիչքների կառավարման Եվրոպական կենտրոնը գտնվում է Գերմանիայի Դարմշտադտ քաղաքում։ Եվրոպական տիեզերական գործակալության տիեզերական նախագծերի մեծ մասի ղեկավարմանը զուգընթաց կենտրոնը իրականացնում է նաև Եվրոպական տիեզերական հետազոտական ESTRACK ցանցի ցամաքային կենտրոնների ղեկավարումը ։
Պատմություն
Տիեզերական արբանյակներից ստացված տվյալների մշակման անհրաժեշտությունից ելնելով ստեղծվեց հեռաչափական ESTRACK ցանցը, որն ի սկզբանե բաղկացած էր չորս կայանից, որոնք ունակ էին ազդանշաններ ստանալ տիեզերական սարքերից.
Առաքելություն
Ներկայումս ESOC-ի ակտիվ ծրագրերից են.
Մոլորակային և արեգակնային առաքելություններ.
Աստղագիտության և հիմնարար ֆիզիկայի առաքելություններ.
Առաջիկայում նախատեսվելիք ծրագրերից են.
Ծանոթագրություններ
Կատեգորիա:Տիեզերագիտություն Կատեգորիա:Տիեզերագնացության գործակալություններ
Մամեդ Սաիդ Օրդուբադիի տուն-թանգարան
Մամեդ Սաիդ Օրդուբադիի տուն-թանգարան (Məmməd Səid Ordubadinin ev muzeyi), տուն-թանգարան, որտեղ ապրել է ադրբեջանական խորհրդային գրող, դրամատուրգ, գիտնական, հասարակական գործիչ, ԱԽՍՀ արվեստի վաստակավոր գործիչ (1938) Մամեդ Սաիդ Օրդուբադին 1938-1950 թվականներին։ Թանգարանը գտնվում է Բաքվում Խագանի փողոցի 19 հասցեում ։ Պատկանում է Ադրբեջանի Հանրապետության մշակույթի նախարարությունը։
Պատմություն
1979 թվականին որոշում կայացվեց ստեղծել Ջալիլ Մամեդկուլիզադեի տուն-թանգարան։ Թանգարանը ստեղծվել է մի տան մեջ,ö որտեղ բանաստեղծը ապրում է 1938 թվականից մինչև իր կյանքի վերջը ։ 2006-ին թանգարանը փակվել էր խոշոր վերանորոգման համար ։ 2009 թվականին թանգարանը վերաբացվեց ։